Diari Oficial de la Generalitat Valenciana


Sumari del DOGV 6962, del 11-02-2013 (2013/1385)

RESOLUCIÓ d'1 de febrer de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1385


Data del document
:   01-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació

RESOLUCIÓ d'1 de febrer de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació. [2013/1385]  
Pel Decret 19/2012, de 7 de desembre, del president de la Generalitat, es van determinar les conselleries en què s'organitza l'Administració de la Generalitat, i la d'Economia, Indústria, Turisme i Ocupació és una de les que formen part de l'estructura de l'Administració autonòmica.  
  
Raons d'oportunitat aconsellen realitzar determinades delegacions de competència, amb vista a aconseguir la màxima agilitat i eficàcia administratives.  
En virtut d'això, i de conformitat amb el que disposen els articles 28 i 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar les persones titulars de les secretaries autonòmiques d'Economia i Ocupació, Indústria i Energia i Turisme i Comerç en l'exercici de les atribucions següents:  
1. La resolució de recursos de reposició que corresponguen a la persona titular de la Conselleria d'Economia, Indústria, Turisme i Ocupació contra actes dictats per esta o en l'exercici de facultats delegades, en matèries de competència de les dites secretaries autonòmiques.  
  
2. La resolució de recursos de reposició que corresponguen a la persona titular de la Conselleria d'Economia, Indústria, Turisme i Ocupació contra actes dictats per esta o en l'exercici de facultats delegades, en matèria de transferències corrents i de capital, subvencions, beques i ajudes en relació amb l'àmbit material de les seues competències respectives.  
3. La resolució dels procediments instats per a delimitar la responsabilitat patrimonial de l'Administració, als quals es referixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que puguen instar-se com a conseqüència de la seua actuació o dels òrgans que en depenguen.  
4. Les facultats ordinàries en matèria de contractació administrativa i de dret privat relatives a contractes l'import de licitació dels quals no supere els 200.000 euros, IVA exclòs, i la firma dels actes i documents comptables corresponents, dins del seu àmbit competencial, inclosa la devolució d'avals i la resta de garanties.  
5. Les facultats relatives a la tramitació i incidències posteriors de l'expedient, inclosa la devolució d'avals i la resta de garanties relatives a contractes l'import de licitació dels quals supere els 200.000 euros, IVA exclòs, a excepció de les facultats relatives a l'adjudicació i formalització del contracte i de les seues modificacions i, si és el cas, la resolució i suspensió d'este, dins del seu àmbit competencial. Es deleguen així mateix en els titulars de les secretaries autonòmiques en tots els actes i documents comptables corresponents.  
6. Els actes resolutoris relatius a l'autorització de l'ús privatiu de béns immobles de domini públic i a l'explotació dels patrimonials adscrits a la Conselleria d'Economia, Indústria, Turisme i Ocupació en relació amb l'àmbit material de les seues competències respectives.  
  
7. L'exercici de la potestat sancionadora atribuïda per les lleis sectorials en matèries pròpies de la seua competència.  
  
Segon  
Delegar les persones titulars de les secretaries autonòmiques d'Indústria i Energia i de Turisme i Comerç, en l'exercici de les atribucions que corresponen a la persona titular de la Conselleria d'Economia, Indústria, Turisme i Ocupació en matèria de tramitació i aprovació de planejament de desenrotllament com a conseqüència de les seues competències sectorials, d'acord amb el que disposa la normativa urbanística vigent, exceptuades les delegades específicament en la persona titular de la Direcció General d'Energia, d'acord amb el que disposa l'apartat sext de la present resolució.  
  
Tercer  
Delegar la persona titular de la Secretaria Autonòmica de Turisme i Comerç en l'exercici de les atribucions següents:  
1. Les resolucions que corresponguen a la persona titular de la Conselleria d'Economia, Indústria, Turisme i Ocupació, en l'exercici de la funció de tutela sobre les cambres de Comerç, Indústria i Navegació i el seu Consell, d'acord amb el que disposa la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana i el seu Reglament, aprovat per Decret 158/2001, de 15 d'octubre.  
2. La devolució d'avals i la resta de garanties en matèria de turisme i comerç.  
3. Les resolucions i actes en expedients relatius a la implantació o modificació de preus i tarifes subjectes al règim d'autorització i comunicació, en el marc de la normativa vigent sobre la matèria, quan la població afectada pels esmentats preus o tarifes siga igual o superior a 50.000 habitants.  
  
Quart  
Delegar la persona titular de la Subsecretaria de la Conselleria d'Economia, Indústria, Turisme i Ocupació en l'exercici de les atribucions següents:  
1. Les facultats ordinàries en matèria de contractació administrativa i de dret privat relatives a contractes l'import de licitació dels quals no supere els 200.000 euros, IVA exclòs, i la firma dels actes i documents comptables corresponents, dins del seu àmbit competencial, inclosa la devolució d'avals i la resta de garanties.  
2. Les facultats relatives a la tramitació i incidències posteriors de l'expedient, inclosa la devolució d'avals i la resta de garanties, relatives a contractes l'import de licitació dels quals supere els 200.000 euros, IVA exclòs, a excepció de les facultats relatives a l'adjudicació i formalització del contracte i de les seues modificacions i, si és el cas, resolució i suspensió d'este, dins del seu àmbit competencial.  
3. Els actes i els documents de retenció de crèdit, autorització del gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de gastos del pressupost de la Conselleria, excepte els compresos en els apartats primer, quint i octau de la present resolució, així com, el pagament d'interessos de demora que es pogueren meritar en qualsevol expedient de gasto.  
4. La devolució d'avals i la resta de garanties, exceptuades les delegades específicament en la present resolució.  
5. L'exercici de les facultats que li corresponguen com a titular de la Conselleria d'Economia, Indústria, Turisme i Ocupació, en matèria pressupostària, d'acord amb el que establix la normativa vigent en matèria d'hisenda pública de la Generalitat, així com en les seues lleis de pressupostos i la resta de normativa aplicable.  
6. La facultat de firmar tots els documents administratius i comptables que siguen necessaris per a la formalització d'ingressos.  
7. La facultat de firmar tots els documents administratius i comptables que siguen necessaris per a la formalització de fons extrapressupostaris.  
8. L'exercici de les funcions atribuïdes per la normativa vigent a la persona titular del departament en matèria de personal, inclòs l'exercici de la potestat disciplinària sobre el personal al servici de la Conselleria.  
9. La resolució de recursos de reposició que corresponguen a la persona titular de la Conselleria d'Economia, Indústria, Turisme i Ocupació en els supòsits no previstos en els apartats 1 i 2, del punt primer, d'esta resolució, contra actes adoptats per esta o per la persona titular de la Subsecretaria en l'exercici de facultats delegades.  
10. La resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que no siguen atribuïts als secretaris autonòmics, d'acord amb l'apartat 3 del punt primer d'esta resolució.  
11. La facultat de resoldre les reclamacions prèvies a la via judicial civil i laboral.  
12. La revisió d'ofici dels actes administratius nuls de ple dret dictats pels òrgans de la Conselleria.  
13. La declaració de lesivitat dels actes administratius anul·lables dictats pels òrgans de la Conselleria.  
  
Quint  
Delegar les persones titulars de les direccions generals d'esta Conselleria en l'exercici de les atribucions següents:  
1. Les facultats ordinàries en matèria de contractació administrativa i de dret privat respecte a les unitats adscrites a cada una d'estes, relatives a contractes l'import dels quals no supere els 18.000 euros, IVA exclòs, així com els actes i documents comptables corresponents, dins del seu àmbit competencial, a excepció del pagament d'interessos de demora.  
2. Els actes i els documents de retenció de crèdit, autorització del gasto, disposició de crèdit, reconeixement d'obligacions i proposta de pagament, dins dels límits legals i reglamentaris dins del seu àmbit competencial, de les transferències corrents i de capital.  
3. La devolució dels ingressos indeguts dins del seu àmbit competencial.  
4. La resolució de les incidències que es produïsquen després de la concessió de transferències corrents i de capital en els seus respectius àmbits competencials, incloent-hi la minoració de les subvencions concedides com a conseqüència de qualsevol tipus de circumstància prevista en la normativa vigent.  
5. La incoació i la resolució dels expedients de revocació i reintegrament de transferències corrents i de capital, dins dels seus respectius àmbits competencials, en els supòsits previstos en la normativa vigent.  
  
6. Els actes i els documents de retenció de crèdit, autorització de gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la secció 20 del pressupost, en funció de la matèria relativa als respectius àmbits competencials.  
  
Sext  
1. Delegar la persona titular de la Direcció General competent en matèria d'energia en l'exercici de les atribucions que corresponen al conseller d'Economia, Indústria, Turisme i Ocupació en matèria de mines, incloses les atribucions de tramitació i aprovació de planejament de desenrotllament d'acord amb la normativa urbanística vigent en l'esmentada matèria.  
2. Delegar la persona titular de la Direcció General competent en matèria d'energia en l'exercici de les atribucions corresponents a la devolució d'avals, fiances i la resta de garanties en matèria d'energia.  
  
  
Sèptim  
Delegar la persona titular de la direcció general competent en matèria de comerç en l'exercici de les atribucions que corresponguen a la persona titular de la Conselleria d'Economia, Indústria, Turisme i Ocupació en matèria d'autorització d'establiments comercials d'impacte territorial.  
  
Octau  
Delegar la persona titular de la Secretaria General Administrativa en l'exercici de les facultats relatives a la gestió dels gastos de personal, compresa la firma de tots els documents administratius i de gestió comptable que siguen necessaris per a la preparació i execució dels dits gastos, excepte el pagament dels interessos de demora que pogueren produir-se.  
  
Nové  
Delegar les persones titulars de les direccions territorials d'esta Conselleria en l'exercici de les atribucions següents:  
1. L'exercici de les facultats ordinàries de contractació administrativa i de dret privat, així com els actes i els documents comptables corresponents, respecte dels servicis adscrits a cada un d'estos, relatives a contractes l'import desl quals no excedisca de 6.000 euros, IVA exclòs, a excepció del pagament d'interessos de demora.  
2. La devolució dels ingressos indeguts dins del seu àmbit competencial.  
3. L'emissió dels certificats individualitzats d'aprofitament o diplomes expedits a les persones que hagen superat amb èxit, de conformitat amb la normativa reguladora, els cursos corresponents a qualsevol programa formatiu gestionat per la Direcció General de Treball, Cooperativisme i Economia Social, i aquells certificats que s'hagen d'emetre en la dita matèria segons la normativa vigent.  
  
4. L'emissió dels certificats d'excepció de mòduls de formació pràctica prevista en l'article 5 bis del Reial Decret 34/2008, de 18 de gener, i l'excepció del mòdul de formació pràctica en centres de treball prevista en la disposició transitòria primera del Reial Decret 1675/2010, de 10 de desembre.  
  
Deu  
Delegar les persones titulars de les direccions dels servicis territorials d'esta Conselleria en l'exercici de les facultats ordinàries de contractació administrativa i de dret privat, així com els actes i els documents comptables corresponents, respecte de les unitats adscrites a cada un d'estos, relatives a contractes l'import dels quals no excedisca de 3.000 euros, IVA exclòs, a excepció del pagament d'interessos de demora.  
  
  
Onze  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les atribucions delegades en la present resolució podran ser advocades, en els termes i amb els requisits que establix l'article 14 d'esta última norma.  
  
Dotze  
Les resolucions o els actes administratius que s'adopten en virtut d'esta delegació indicaran expressament esta circumstància i es consideraran dictats per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Tretze  
En cas d'absència, vacant o malaltia del titular de l'òrgan en qui es deleguen facultats, estes seran exercides per aquells òrgans que establix el reglament orgànic i funcional de la Conselleria i, si és el cas, per la persona titular de la unitat administrativa a qui s'haja atribuït la suplència.  
  
Catorze  
Queden revocades totes les delegacions que s'oposen al que establix la present resolució i, en especial:  
- La delegació d'atribucions efectuada per Resolució de 13 de juliol de 2012, del conseller d'Economia, Indústria i Comerç, per la qual es deleguen atribucions en determinats òrgans i unitats administratives de la Conselleria d'Economia, Indústria i Comerç.  
- La delegació d'atribucions efectuada per Resolució d'1 de juliol de 2009, de la consellera de Turisme, sobre delegació d'atribucions en l'àmbit de la Conselleria de Turisme.  
  
Quinze  
La present resolució produirà efectes des de l'endemà de la publicació en el Diari Oficial de la Comunitat Valenciana.  
  
València, 1 de febrer de 2013.- El conseller d'Economia, Indústria, Turisme i Ocupació: Máximo Buch Torralva.